[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 3.12.2008

COM(2008) 814 окончателен

2008/0230 (COD)

Предложение за

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

относно участието на Общността в Европейска научноизследователска и развойна програма по метрология, предприета от няколко държави-членки {SEC(2008)2948}

{SEC(2008)2949}

(представен от Комисията)

ОБЯСНИТЕЛЕН МЕМОРАНДУМ

1. Контекст на предложението |

110 | 1.1. Цели Целта на настоящото предложение, основано на член 169 от Договора за ЕО, е да се създаде Европейска научноизследователска програма по метрология (ЕНПМ), която обединява 22 национални научноизследователски програми по метрология с цел повишаване ефикасността и ефективността на публичните научни изследвания в областта на метрологията. Тя има за цел да допринесе за структурирането на Европейското научноизследователско пространство чрез по-добра координация, като посреща по-ефективно общите европейски предизвикателства, повишава въздействието на тези програми и отстранява бариерите между националните програми. В качеството си на държави-членки или на асоциирани държави към Седмата рамкова програма (РП7) участват следните държави: Австрия, Белгия, Чешката република, Дания, Естония, Финландия, Франция, Германия, Унгария, Италия, Нидерландия, Полша, Португалия, Румъния, Словакия, Словения, Испания, Швеция и Обединеното кралство, както и Норвегия, Швейцария и Турция. Институтът за референтни материали и измервания към Съвместния научноизследователски център (СИЦ) на Европейската комисия може да вземе участие като асоцииран участник в програмата. Тази инициатива беше обявена в рамките на специалната програма „Сътрудничество“ по РП7. Планираните национални вноски на участващите държави по инициативата ЕНПМ са в размер на 200 млн. EUR, включващ механизъм за гъвкавост на национално равнище в размер до 50 % от националната вноска, и очаквана вноска на Общността в размер на 200 млн. EUR. 1.2. Основания на предложението Метрологията не попада в центъра на общественото внимание, но същевременно тя е от съществено значение за развитието на модерната търговия и комуникации. Научните изследвания в областта на метрологията имат изразени характеристики на публично благо и представляват основна подпомагаща дейност за осъществяваната от правителствата регулация и стандартизация. Всички значими световни икономически сили отчитат, че научноизследователската и развойната дейност в областта на метрологията има решаващо значение за дългосрочния икономически растеж. На този фон Европа е изправена пред така наречената. „европейска дилема в областта на метрологията“; т.е. необходимостта научните изследвания в областта на метрологията да бъдат трайно приведени в съответствие с обществените потребности, които са по-високи, по-комплексни и следователно изискват повече ресурси, като в същото време тези изследвания обслужват и съществуващите „традиционни“ потребности, без за това да бъдат отделяни нови или допълнителни ресурси. Подходът, очертан тук, трябва да увеличи наличните ресурси и може да бъде успешен, само ако изцяло отчита съществуващите национални системи и ги интегрира в истинска европейска програма, която следва да осигури реална качествена промяна и модернизация на съществуващите национални системи. ЕНПМ предлага възможност за ограничаване дублирането на дейности и повишаване на общите амбиции посредством въвеждане на по-диференцирани програми в отделните държави. |

120 | 1.3. Общ контекст Участниците в научните изследвания в областта на метрологията в Европа формират специализирана общност, слабо свързана с научноизследователските организации или академичната общност. Тя е в голяма степен фрагментиран, като включва няколко центъра за върхови постижения с глобално значение, които биха спечелили от широка конкуренция в международен мащаб. Европейският потенциал в областта на метрологичните изследвания не се използва пълноценно. Необходими са съвместни действия между държавите-членки и Общността за осъществяване на модерни научноизследователски дейности в областта на метрологията. |

130 | 1.4. Съществуващи разпоредби в областта на предложението Въпреки че европейската научноизследователска общност в областта на метрологията има достъп до редица програми, изпълнявани по Рамковата програма, понастоящем не съществува специална схема, насочена към удовлетворяване на потребностите в областта на метрологията. Инициативата ЕНПМ подхожда към тази липса на координирани действия, като предлага реализирана „отдолу нагоре“ програма, съобразена конкретно с потребностите в областта на метрологията. Съвместната програма ЕНПМ предоставя водещата роля на националните институти по метрология (НИМ). |

140 | 1.5. Съгласуваност с другите политики и цели на Съюза Общите политически цели на инициативата са повишаване способността на ЕС за постигане на политически цели на високо равнище и отговаряне на главните предизвикателства, пред които той ще е изправен през идните години: да допринесе за постигането на целите на преразгледаната Лисабонска стратегия; в частност да инвестира повече и по-добре в знания за постигане на растеж и заетост; да допринесе за реализирането на Европейското научноизследователско пространство (ЕНП); да помогне на Европа да отговори по-ефективно на ключовите предизвикателства пред обществото, като опазването на околната среда, здравеопазването, безопасността на храните или обществената сигурност. |

2. Консултации със заинтересованите страни и оценка на възможностите |

2.1. Консултации със заинтересованите страни |

211 | Методи за консултации, основни целеви сектори и общ профил на участниците в консултацията Управляващата група по оценката на въздействието проведе заседание на 1 юли 2008 г., а формалната междуведомствена група (МВГ) за цялостната инициатива беше сформирана и проведе заседания на 31 юли и 25 септември 2008 г. a) Интернет консултация В рамките на консултацията със заинтересованите страни между 7 май и 8 юли 2008 г. Комисията проведе интернет проучване. Бяха регистрирани общо 162 отговора на интернет проучването, от които 64 % (104 отговора) бяха подадени от името на организации, а 36 % — на индивидуални лица. Основната част от отговорите, подадени от името на организации, бяха изпратени от търговски организации с по-малко от 250 служители (26 %), търговски организации с повече от 250 служители (21 %) и висши учебни заведения (18 %). Участниците в проучването се занимават основно с научни изследвания в областта на метрологията (54 %) или с поддържане и използване на метрологията (28 %). б) Открита среща на заинтересованите страни — 25 юни 2008 г. В допълнение към интернет консултацията, на 25 юни 2008 г. беше организирана работна среща за консултации със заинтересованите страни. В работната среща участваха 32 лица от осем държави, няколко международни организации и няколко НИМ. |

212 | Обобщение на отговорите и на начина, по който са взети предвид Отговорите, дадени в рамките на интернет консултацията и откритата среща на заинтересованите страни, бяха взети предвид в рамките на оценката на въздействието и при изготвянето на предложението. |

2.2. Варианти на политиката и сравнение между тях Вариантите за действие на Общността се основават на логиката и механизмите за намеса по Седмата рамкова програма (РП7). Следователно, с изключение на сценария „непредприемане на действия“ тези варианти се отнасят до непреки или преки действия на Общността (финансиране на научни изследвания) в рамките на РП7, които биха съответствали на логиката на осъществяваната намеса на национално равнище по отношение на програмирането на научните изследвания в отделните държави-членки. Вариантите са обозначени въз основа на главните им характеристики, както следва: Вариант на политиката 1: „Непредприемане на допълнителни действия от Общността“; запазване на статуквото, непредприемане на последващи действия във връзка с ЕНПМ — може да доведе до възприемане на междуправителствен подход. Вариант на политиката 2: „Непреки действия на Общността „отдолу нагоре“ — ниска степен на координация“; в рамките на програми и теми по РП7 (програми „Сътрудничество“ и „Капацитети“). Целта би била да се използва схемата ERA-NET и/или схемата ERA-NET Plus, но да се предприемат изследвания по изолирани въпроси (тема по тема) и по Рамковата програма (част по част от програмата) (вариант „запазване на съществуващото положение“). Вариант на политиката 3: Непряко действие на Общността, реализирано „отгоре надолу“; повторно включване на темата за метрологията в частта за рамковите програми в РП7 или подготовка на РП8 и включване на Програма на Общността по метрология. Вариант на политиката 4: „Член 169 — интегриране в програмата посредством непряко действие на Общността“; действие на Общността за постигане на интегриране на държавите-членки в програмата въз основа на член 169, както е посочено в специалната програма „Сътрудничество“ в рамките на РП7. Вариант на политиката 5: „СИЦ — пряко действие“; единна европейска научноизследователска програма по метрология, която да се изпълнява чрез Съвместния научноизследователски център и да посрещне потребностите в областта на метрологията на европейско равнище. Разликата между тези пет варианта се състои в начина на осъществяване на намесата на Общността — като непряко или пряко действие. Основните характеристики на всеки вариант на политиката са разгледани подробно в следващите подраздели. Ако бъде избран вариант на политиката 1, съществуващото положение няма да остане стабилно поради липсата на политическа и/или финансова намеса от страна на Общността (схемата ERA-NET или други инструменти за координация). Най-вероятно положението ще се влоши, тъй като държавите-членки ще инвестират по-малко, ако областта на метрологичните изследвания не получи статут на европейска приоритетна област. Ще се запази статуквото и разделението между програмите на държавите-членки; вероятността научноизследователски групи от нови държави да установяват сътрудничество с опитни научноизследователски екипи на високо ниво в по-напреднали държави ще бъде малка. Вариант на политиката 2 ще продължи подхода, възприет със схемите за сътрудничество ERA-NET в рамките на РП6 и ERA-NET-Plus в началото на РП7. Областите на политиката и сферите на научноизследователска дейност на ЕС (например енергетика, околна среда) могат лесно да бъдат включени пряко в координацията с програмите на държавите-членки, като във връзка с това ключово ще бъде значението на добре обмислените механизми за взаимодействие с различни схеми за сътрудничество ERA-NET, ориентирани към метрологията. Няма да се реализира съгласуван съвместен дългосрочен програмен подход както при предприемането на истинска европейска научноизследователска програма. Вариант на политиката 3 не изисква значителна институционална структура. В рамките на този вариант ще се създаде специална научноизследователска програма по метрология, по която научноизследователската общност в областта на метрологията и цялата научна общност, както и промишлеността като цяло ще могат да се конкурират за финансиране по правилата на рамковите програми. Този вариант предлага възможността за насочване на усилията по-специално към нови технологични предизвикателства във възникващи области, като по този начин се реализира принос за модернизацията на сектора. Този подход е сходен с вариант 2. Той няма да окаже въздействие върху съществуващите национални системи за научни изследвания в областта на метрологията и върху интеграцията между националните програми и инфраструктури. Вариант на политиката 4 предвижда създаване на платформа за съвместно планиране на научните изследвания от ЕС и държавите-членки, благодарение на което ще се създаде съгласувана и дългосрочна програма за научни изследвания с необходимата критична маса. Активното участие на Европейската комисия може да обезпечи акцент върху мобилността и отвореността, както и фокус върху възникващите области. Обединяването на фондовете на ЕС и националното финансиране създава критична маса, която може да стимулира структурни промени в националните системи за научни изследвания в областта на метрологията. Връзките с промишлеността не са изрично формулирани на равнище ЕС и остават на национално равнище. Този вариант изисква значителни институционални промени, за осъществяването на които вероятно ще е необходимо време за провеждане на съответните комплексни преговори с държавите-членки. Вариант на политиката 5 предполага, че научните изследвания в областта на метрологията ще се осъществяват изолирано от държавите-членки и техните научноизследователски програми и инфраструктури в тази област, поради което няма да има голямо отражение върху преструктурирането на националните системи за научни изследвания в областта на метрологията, нито ще отчете потребностите на държавите-членки. Допълнителни проблемни области представляват изискванията за набиране на персонал за СИЦ, вероятността за дублиране на инфраструктурата и липсата на конкуренция в областта на метрологията, която поради естеството си изисква конкуренция между направленията на научни изследвания с цел намиране на най-надеждните решения. 2.3. Защо се използва член 169? Варианти 1 и 5 не са ефективни алтернативи за разрешаване на формулирания по-горе проблем и подробният анализ беше ограничен до варианти 2, 3 и 4, чиито предимства и недостатъци бяха сравнени. Общото заключение е, че е настъпил подходящият момент за предприемане на инициатива съгласно член 169 в областта на метрологията. Инициативата е важна както за развитието и модернизирането на европейската система за научни изследвания в областта на метрологията, така и за подпомагане на тези отрасли и научни области, които се нуждаят от все по-усъвършенствани дейности в областта на метрологията. |

3. Правни елементи на предложението |

3.1. Обобщение на предлаганите мерки ЕНПМ ще интегрира националните програми на двадесет и две участващи държави в единна съвместна научноизследователска програма и ще подкрепя по-специално целите на европейските национални системи за измервания. ЕНПМ ще ускори развитието, утвърждаването и прилагането на нови измервателни техники, стандарти, процеси, инструменти, референтни материали и знания, насочени към стимулиране на иновативното развитие в промишлеността и търговията, повишаване на качеството на данните, използвани в областите на науката, промишлеността и определянето на политиката, и подпомагане разработването и прилагането на директиви и регламенти. ЕНПМ ще постигне тези цели по следния начин: a) обединяване на върховите постижения в научните изследвания в областта на метрологията — посредством създаване на конкурентни съвместни научноизследователски проекти, обединяващи капацитет с достатъчна критична маса от мрежите на националните институти по метрология (НИМ) и определените институти (ОИ) в участващите държави за посрещане на основните предизвикателства, свързани с метрологията, съществуващи на европейско равнище; б) отвореност на системата за най-високите научни постижения — посредством разширяване на участието на широката европейска научноизследователска общност чрез предоставяне на безвъзмездни средства за изследователи; в) изграждане на капацитет — посредством увеличаване на потенциала на европейската научноизследователска общност в областта на метрологията чрез предоставяне на безвъзмездни средства за мобилност на изследователи, насочени към тези страни, членуващи в EURAMET[1], които разполагат с ограничен капацитет за научни изследвания в областта на метрологията. ЕНПМ допълва текущите национални програми и дейности, насочени към чисто национални приоритети. |

310 | 3.2. Правно основание Предложението за ЕНПМ се основава на член 169 от Договора за ЕО, отнасящ се до участието на Общността в научноизследователски програми, съвместно предприети от няколко държави-членки, включително до участието в структурите, създадени за изпълнението на тези програми. Това предложение е в съответствие с непрякото централизирано управление съгласно разпоредбите на член 54, параграф 2, буква в) от Финансовия регламент. Съгласно член 56 от Финансовия регламент Комисията първо получава доказателства за съществуването и правилното функциониране на, inter alia, процедури за предоставяне на безвъзмездни средства, вътрешна система за контрол, подходяща счетоводна система в рамките на организацията, на която е поверено изпълнението, както и независим външен одит. |

32 | 3.3. Принцип на субсидиарност Принципът на субсидиарност се прилага доколкото предложението не попада в сферата на изключителна компетентност на Общността. В случая на предложения процес за ЕНПМ чисто националните или междуправителствени действия, насочени към координация на публичните научноизследователски и развойни дейности в областта на метрологията, не са се разширили през последните години и няма да добавят финансови ресурси, нито ще интегрират ЕНПМ в Рамковата програма и в по-широката рамка на ЕНП. Следователно не може да се очаква, че държавите-членки ще са в състояние да решат тези проблеми, действайки самостоятелно. Правомощията на Общността да действа в тази област са предвидени в няколко члена от Договора, които предвиждат координиране и сътрудничество между държавите-членки и Общността в областта на научноизследователската дейност. Съгласно член 165 „Общността и държавите-членки координират своите дейности в областта на научните изследвания и технологичното развитие по такъв начин, че да осигурят взаимната съвместимост на техните национални политики и политиката на Общността“. Комисията може, в тясно сътрудничество с държавите-членки, да „предприема каквато и да е полезна инициатива“ за насърчаване на тази координация. В продължение на много години Общността използва различните разпоредби на Договора, за да насърчава по-тясната координация и сътрудничество между националните научноизследователски програми. През 2000 г. Европейският съвет от Лисабон заключи, че научноизследователските дейности на национално равнище и на равнището на Европейския съюз трябва да бъдат по-добре интегрирани и координирани, за да бъдат възможно най-ефективни и иновативни. През 2006 г. Европейският парламент подчерта нуждата от по-добра координация между националните и европейските научноизследователски програми. В рамките на специалната програма „Сътрудничество“ по РП7 беше обявена инициатива по член 169 от Договора за ЕО за осъществяване на съвместна Европейска научноизследователска програма по метрология посредством съществуващите мрежи на национални лаборатории по метрология. |

3.4. Принцип на пропорционалност Предложението е в съответствие с принципа на пропорционалност поради следната (следните) причина (причини). |

331 | Член 169 приканва Общността да „предвиди по споразумение със заинтересованите държави-членки своето участие в научноизследователски програми и програмите за развитие, осъществявани от няколко държави-членки, включително и участие в структури, създадени за изпълнението на тези програми“. На този фон държавите-членки имат водеща роля и разполагат с широко поле за национални решения. Въз основа на анализа от оценката на въздействието, прогнозният дял на потенциалното „европейско“ проектно финансиране, което реалистично би могло да се освободи от пряк национален контрол, е около 200 млн. EUR за период от 6—7 години с предвиден резервен бюджет в размер на 100 млн. EUR. С предложената вноска от Общността в размер на 200 млн. EUR ЕНПМ ще реализира рязък преход от фрагментирани и чисто национални инвестиции в научни изследвания и технологично развитие в областта на метрологията към структурирани и балансирани инвестиции на национално равнище и на равнище ЕС. |

3.5. Избор на инструменти |

342 | Предложеният инструмент е съвместно вземане на решение от Европейския парламент и от Съвета, което е средството за прилагане на член 169. |

4. Отражение върху бюджета |

401 | Бюджетните последици от това хоризонтално предложение вече са посочени в правното основание на РП7[2], както и в специалната програма „Сътрудничество“ на РП7[3]. Споразумението, което ще бъде сключено между Комисията и специалната изпълнителна структура, гарантира, че финансовите интереси на Общността са защитени. |

5. Допълнителна информация |

510 | 5.1. Симулация, пилотен етап и преходен период Действието по схемата ERA-NET Plus ще се използва като симулация или пилотен етап за предложението за ЕНПМ. За да запази набраната инерция и да продължи подготовката за ЕНПМ, Комисията определи това действие по ERA-NET Plus в рамките на работната програма по специална програма „Сътрудничество“ като преходна мярка към бъдещото предложение по „член 169“. Предвидени са 21 млн. EUR за действието iMERA Plus в рамките на работната програма по специална програма „Сътрудничество“. Успехът на поканата за представяне на предложения по ERA-NET Plus ясно показа капацитета за обединяване на националните ресурси на 20 държави, за организиране и изпълнение на съвместна процедура по набиране на предложения и подбор, в резултат на която в края на 2007 г. бяха отпуснати 64 млн. EUR за 21 проекта за сътрудничество. Резултатите ще облагодетелстват Европа като цяло и тази пробна процедура обхвана всички важни въпроси по изпълнението, като например проблемите, свързани с правата на интелектуална собственост. Не е необходим допълнителен преходен период за ЕНПМ. 5.2. Опростяване |

511 | Предложението предвижда опростяване на административните процедури за публични органи (на ЕС или национални) и за частни заинтересовани страни. |

513 | ЕС ще се занимава пряко със специалната изпълнителна структура на ЕНПМ, която ще отговаря за разпределянето, наблюдението и докладването относно използването на вноската на Общността. |

5.3. Клауза за преразглеждане/преработка/край на валидността |

531 | Предложението включва клауза за преразглеждане. |

560 | 5.4. Европейско икономическо пространство Предложеният акт е от значение за ЕИП и поради това следва да обхване и Европейското икономическо пространство. |

2008/0230 (COD)

Предложение за

РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

относно участието на Общността в Европейска научноизследователска и развойна програма по метрология, предприета от няколко държави-членки (текст от значение за ЕИП)

ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

като взеха предвид Договора за създаване на Европейската общност, и по-специално член 169 и член 172, параграф 2 от него,

като взеха предвид предложението на Комисията[4],

като взеха предвид становището на Европейския икономически и социален комитет[5],

в съответствие с процедурата, предвидена в член 251 от Договора[6],

като имат предвид, че:

(1) Решение № 1982/2006/ЕО на Европейския парламент и на Съвета от 18 декември 2006 г. относно Седмата рамкова програма на Европейската общност за научни изследвания, технологично развитие и демонстрационни дейности (2007—2013 г.) (наричана по-долу „Седмата рамкова програма“)[7] предвижда участието на Общността в научноизследователски и развойни програми, предприети от няколко държави-членки, включително участие в създадените с оглед изпълнението на тези програми структури, по смисъла на член 169 от Договора.

(2) В Седмата рамкова програма са установени редица критерии за определяне на областите, в които могат да бъдат предприети подобни инициативи по член 169: значимост за целите на Общността, ясно определяне на преследваната цел и нейната значимост за целите на рамковата програма, наличие на предварително съществуваща основа (съществуващи или планирани национални научноизследователски програми), европейска добавена стойност, критична маса по отношение на обхвата и броя на съответните програми и сходството между дейностите, които те обхващат, и ефективността на член 169 като най-подходящо средство за постигане на целите.

(3) Решение на Съвета № 2006/971/EО от 19 декември 2006 г. относно специалната програма „Сътрудничество“ за изпълнение на Седмата рамкова програма на Европейската общност за научни изследвания, технологично развитие и демонстрационни дейности (2007—2013 г.)[8] (наричана по-долу „специалната програма „Сътрудничество“) насърчава интердисциплинарен подход, включващ научноизследователски теми, свързани с една или повече от темите на Седмата рамкова програма, и в този контекст определя инициатива по член 169 в областта на метрологията като една от областите, които са подходящи за участие на Общността в съвместно изпълнявани национални научноизследователски програми на основата на член 169 от Договора.

(4) Метрологията е интердисциплинарна научна област, която е жизненоважен компонент на модерното общество, основано на знанието. Надеждните и съпоставими стандарти за измервания и адекватните утвърдени методи за измервания и изпитвания подпомагат процеса на научно развитие и технологични иновации, и по този начин имат значително въздействие върху икономиката и качеството на живот в Европа.

(5) Понастоящем, редица научноизследователски и развойни програми, или дейности, предприети индивидуално от държави-членки на национално ниво за подпомагане на научноизследователски и развойни дейности в областта на метрологията, не са достатъчно координирани на европейско равнище и не позволяват натрупване на необходимата критична маса, която е необходима за стратегическите области на научноизследователски и развойни дейности.

(6) В желанието си за съгласуван подход на европейско равнище в областта на метрологията и за постигане на ефективни действия няколко държави-членки са предприели инициатива за създаване на съвместна научноизследователска и развойна програма — „Европейска научноизследователска програма по метрология“ (наричана по-долу „ЕНПМ“), като инструмент за иновации, научните изследвания и подпомагане на политиката в отговор на нарастващите нужди в Европа от модерна метрология, в частност във възникващите технологични области.

(7) В работната си програма за 2007—2008 г. от 11 юни 2007 г. за изпълнението на специалната програма „Сътрудничество“[9] Комисията предвиди предоставяне на финансова подкрепа за схемата ERA-NET Plus в областта на метрологията, за да подпомогне прехода между проекта „iMERA“, реализиран чрез ERA-NET, и съвместната научноизследователска и развойна програма в областта на метрологията, която ще бъде изпълнена въз основа на член 169 от Договора за ЕО.

(8) ЕНПМ има за цел да подпомага научното развитие и иновациите, като обезпечи необходимата правна и организационна рамка за широкомащабно европейско сътрудничество между държавите-членки в областта на научните изследвания по метрология във всяка технологична и промишлена област. Австрия, Белгия, Чешката република, Дания, Естония, Финландия, Франция, Германия, Унгария, Италия, Нидерландия, Полша, Португалия, Румъния, Словакия, Словения, Испания, Швеция и Обединеното кралство, както и Норвегия, Швейцария и Турция (наричани по-долу „участващите държави“) се споразумяха да координират и да изпълняват съвместно дейности, целящи да допринесат към ЕНПМ. Общата стойност на тяхното участие е оценена на минимум 200 млн. EUR плюс резервен капацитет за финансиране в размер на 100 млн. EUR за предложения седемгодишен период.

(9) За да се увеличи въздействието на ЕНПМ, участващите държави одобриха участието на Общността в ЕНПМ. Общността ще участва в програмата с финансова вноска, равна на вноската на участващите държави, до максимален размер от 200 млн. EUR за срока на изпълнение на ЕНПМ. Отчитайки, че ЕНПМ отговаря на научните цели на Седмата рамкова програма и че действията в областта на метрологията са с хоризонтален характер или не са пряко свързани с десетте теми, ЕНПМ следва да се подпомага съвместно във всички теми, към които има отношение.

(10) Допълнителни възможности за финансиране могат да бъдат предоставени, inter alia, от Европейската инвестиционна банка (ЕИБ), и по-специално чрез инструмента за финансиране с поделяне на риска, разработен съвместно от ЕИБ и Комисията съгласно приложение III към специална програма „Сътрудничество“.

(11) Предоставянето на финансова помощ от страна на Общността следва да се обвърже със съставянето на финансов план, основаващ се на официално поети ангажименти от компетентните национални органи за съвместното осъществяване на научноизследователските и развойни програми и дейности, предприемани на национално ниво, и за участие във финансирането на съвместното изпълнение на ЕНПМ.

(12) Съвместното изпълнение на националните научноизследователски програми изисква създаването или съществуването на специална изпълнителна структура, както е предвидено в специалната програма „Сътрудничество“. Участващите държави се споразумяха да поверят на тази специална изпълнителна структура изпълнението на ЕНПМ. Специалната изпълнителна структура следва да е получател на вноската на Общността и следва да гарантира ефикасното изпълнение на ЕНПМ.

(13) Вноската на Общността следва да е обвързана с ангажимент на участващите държави за осигуряване на ресурси и с ефективното изплащане на техните финансови вноски.

(14) Въпреки че Съвместният научноизследователски център е поделение на Комисията, неговите институти притежават научноизследователски капацитет, който има отношение към ЕНПМ и който следователно трябва да бъде включен в изпълнението на програмата. Поради това е уместно да се определи ролята на Съвместния научноизследователски център по отношение на неговото право на участие и на получаване на финансиране, както и на неговото участие в управлението на ЕНПМ.

(15) Плащането на вноската на Общността е обвързано със сключването на общо споразумение между Комисията, действаща от името на Европейската общност, и специалната изпълнителна структура, съдържащо подробни договорености за използването на вноската на Общността. Това общо споразумение следва да съдържа и необходимите разпоредби, за да се гарантира защита на финансовите интереси на Общността.

(16) Лихвите, получени по финансовата вноска на Общността, следва се разглеждат като целеви приходи в съответствие с член 18, параграф 2 от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности[10] (наричан по-долу „Финансовият регламент“). Максималната финансова вноска на Общността, посочена в настоящото решение, може да бъде съответно увеличена от Комисията.

(17) Общността следва да има право да намали, задържи или прекрати финансовата си вноска, в случай че ЕНПМ се изпълнява неадекватно, частично или не са спазени сроковете, или в случай че участващите държави не предоставят или предоставят частично или със закъснение финансовата си вноска за ЕНПМ според условията, предвидени в общо споразумение, което ще бъде сключено между Общността и специалната изпълнителна структура.

(18) С оглед ефикасното изпълнение на ЕНПМ следва да се предостави финансова подкрепа на участниците в проекти по ЕНПМ, избрани на централно ниво с правомощията на специалната изпълнителна структура след обявяване на покани за представяне на предложения. Такава финансова помощ и свързаните с нея плащания следва да бъдат прозрачни и ефикасни.

(19) Оценката на предложенията следва да се осъществява централно от независими експерти под отговорността на специалната изпълнителна структура. Специалната изпълнителна структура следва да одобри класиране, задължително за разпределянето на финансовите средства от вноската на Общността и от националните бюджети, предназначени за проекти по ЕНПМ.

(20) В съответствие с Финансовия регламент и Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (EО, Евратом) № 1605/2002 относно Финансовия регламент, приложим към общия бюджет на Европейските общности[11] (наричан по-долу „Правилата за прилагане“) вноската на Общността се управлява в рамките на непряко централизирано управление в съответствие с разпоредбите на член 54, параграф 2, буква в) и член 56 от Финансовия регламент и член 35, член 38, параграф 2 и член 41 от Правилата за прилагане.

(21) Всяка държава-членка и всяка държава, асоциирана към Седмата рамкова програма, следва да може да се присъедини към ЕНПМ.

(22) В съответствие с целите на Седмата рамкова програма участието в ЕНПМ на други държави следва да е възможно, при условие че такова участие е предвидено в приложимото международно споразумение и Комисията, действаща от името на Общността, и участващите държави са съгласни то да се осъществи. В съответствие със Седмата рамкова програма Комисията следва да може да договаря условия, свързани с нейната финансова вноска за ЕНПМ във връзка с участието в програмата на такива други държави в съответствие с правилата и условията, предвидени в настоящото решение.

(23) Следва да се предприемат подходящи мерки за предотвратяване на евентуални злоупотреби и измами, а също и необходимите мерки за възстановяване на загубените, погрешно изплатени или неправилно използвани финансови средства в съответствие с Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности[12], Регламент (ЕО, Евратом) № 2185/96 от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности[13] и Регламент (ЕО) № 1073/1999 на Европейския парламент и на Съвета от 25 май 1999 г.относно разследванията, провеждани от Европейската служба за борба с измамите (OLAF)[14] .

(24) От съществено значение е научноизследователската дейност, извършвана в рамките на ЕНПМ, да отговаря на основните етични принципи, включително отразените в член 6 от Договора за Европейския съюз и в Хартата на основните права на Европейския съюз, и да следва принципите на равенство и равнопоставеност на половете.

(25) Комисията следва да извърши междинна оценка на качеството и ефективността на изпълнението на ЕНПМ и на постигнатия напредък по отношение на поставените цели, а също и заключителна оценка.

(26) Специалната изпълнителна структура следва да насърчава участниците в подбраните проекти по ЕНПМ да обменят и разпространяват информация относно постигнатите резултати и да осигурят достъп на обществеността до тази информация,

ПРИЕХА НАСТОЯЩОТО РЕШЕНИЕ:

Член 1 Финансова вноска на Общността

1. Общността предоставя финансова вноска за „Европейската научноизследователска програма по метрология“ (наричана по-долу „ЕНПМ“), предприета съвместно от Австрия, Белгия, Чешката република, Дания, Естония, Финландия, Франция, Германия, Унгария, Италия, Нидерландия, Полша, Португалия, Румъния, Словакия, Словения, Испания, Швеция и Обединеното кралство, както и Норвегия, Швейцария и Турция (наричани по-долу „участващите държави“).

2. В съответствие с принципите, предвидени в приложение I и приложение II към настоящото решение, Общността предоставя финансова вноска, съответстваща по размер на вноската на участващите държави, но ненадвишаваща 200 млн. EUR, изплатени от бюджетните кредити по общия бюджет не Европейските общности, за срока на действие на Седмата рамкова програма.

3. Финансовата вноска на Общността се изплаща съвместно от бюджетните кредити, отпуснати по всички съответни теми от специалната програма „Сътрудничество“ по прилагането на Седмата рамкова програма съгласно Решение № 2006/974/ЕО.

Член 2 Условия по финансовата вноска на Общността

Изплащането на финансовата вноска се обвързва със следните условия:

а) доказване от страна на участващите държави, че ЕНПМ е ефикасно организирана съгласно посоченото в приложение I от настоящото решение;

б) официално създаване на специалната изпълнителна структура,притежаваща правосубектност, която ще носи отговорност за изпълнението на ЕНПМ и за получаване, разпределение и наблюдение на вноската на Общността в рамките на непряко централизирано управление в съответствие с член 54, параграф 2, буква в) и член 56 от Финансовия регламент, както и член 35, член 38, параграф 2 и член 41 от Правилата за прилагане;

в) създаване на подходящ и ефикасен модел на управление на ЕНПМ в съответствие с приложение II към настоящото решение;

г) ефикасно изпълнение от специалната изпълнителна структура на описаните в приложение I към настоящото решение дейности по ЕНПМ, включващо обявяване на покани за представяне на предложения;

д) поемане от страна на всяка от участващите държави на ангажимент за предоставяне на нейния дял от финансирането на ЕНПМ и в случай на голям брой успешни участници от съответната държава в проектите по ЕНПМ за увеличаване на тези вноски с резервен фонд в размер на 50 %, както и за ефективно изплащане на финансовите вноски на бенефициерите;

е) спазване на правилата на Общността, отнасящи се до държавните помощи, и по-специално на правилата, изложени в Рамката на Общността за държавна помощ за научни изследвания, развитие и иновации[15];

ж) осигуряване на високо ниво на научна компетентност и зачитане на етичните принципи в съответствие с общите принципи на Седмата рамкова програма и принципите на равенство и равнопоставеност на половете, както и принципите на устойчиво развитие;

з) формулиране на разпоредби, уреждащи правата върху интелектуалната собственост, произтичащи от изпълняваните в рамките на ЕНПМ на дейности, и изпълнение и координиране на научноизследователските и развойни програми и дейности, предприемани на национално равнище от участващите държави по начин, който способства за създаването на такива знания и подкрепя широкото използване и разпространение на създадените знания. Възприетият подход следва модела, установен с Регламент (ЕО) № 1906/2006 на Европейския парламент и на Съвета от 18 декември 2006 г. за определяне на правила за участието на предприятия, научноизследователски центрове и университети в дейности по Седмата рамкова програма и за разпространение на резултатите от научните изследвания (2007—2013 г.)[16] (наричан по-долу „правилата за участие в Седмата рамкова програма“).

Член 3 Дейности по ЕНПМ

1. Основната дейност по ЕНПМ се състои във финансиране на транснационални проекти между множество партньори в рамките на ЕНПМ, включващи дейности за научни изследвания, технологично развитие, обучение и разпространение на информация (наричани по-долу „проектите по ЕНПМ“). С оглед на концентрирания капацитет в областта на метрологията основната част от проектите по ЕНПМ се изпълняват от националните институти по метрология на участващите държави.

2. С цел увеличаване и диверсифициране на капацитетите в областта на метрологията ЕНПМ финансира също и няколко схеми за предоставяне на безвъзмездни средства на изследователи, които допълват проектите по ЕНПМ.

3. Проектите по ЕНПМ се избират, а безвъзмездните средства за изследователи се отпускат в резултат на покани за представяне на предложения, провеждани при зачитане на принципите на равно третиране, прозрачност, независима оценка, съфинансиране, негенериране на печалба в резултат от финансирането, както и забрана за обратно действие съгласно предвиденото в приложение I към настоящото решение.

4. Основните критерии за оценка са mutatis mutandis предвидените в член 15, параграф 1, букви a) и б) от правилата за участие в Седмата рамкова програма, съответно за проектите по ЕНПМ и схемите за безвъзмездни средства за изследователи. Поканата за представяне на предложения конкретизира основните критерии за оценка. Допуска се включване на допълнителни критерии, при условие че те са публикувани в поканата за представяне на предложения, не са дискриминационни и нямат предимство пред основните критерии за оценка.

5. Допълнителни подробности по изпълнението на дейностите по ЕНПМ се съдържа в приложение І към настоящото решение.

Член 4 Роля на Съвместния научноизследователски център

1. Съвместният научноизследователски център към Европейската комисия има право на участие в ЕНПМ и на финансиране по програмата при условия, сравними с приложимите по отношение на националните институти по метрология в участващите държави.

2. Собствените ресурси на Съвместния научноизследователски център, които не са финансирани по ЕНПМ, не се считат за вноска на Общността, попадаща в обхвата на член 1.

3. Институтът в рамките на Съвместния научноизследователски център, компетентен в областта на метрологията, в качеството му на поделение на Комисията, действащо от името на Общността, има право на участие в изпълнението на ЕНПМ в рамките на специалната изпълнителна структура със статут на наблюдател без право на глас.

Член 5 Споразумения между Общността и специалната изпълнителна структура

Подробните договорености за управлението и контрола на средствата и защитата на финансовите интереси на Общността се уреждат с общо споразумение и годишни финансови споразумения, които се сключват между Комисията, от името на Общността, и специалната изпълнителна структура.

Общото споразумение включва по-специално следните разпоредби:

1. определение на възложените задачи;

2. условията и подробни механизми за изпълнение на задачите, включително подходящи разпоредби за разграничаване на отговорностите и организиране на контрола върху изпълнението;

3. правилата за отчитане на изпълнението на задачите пред Комисията;

4. условията за прекратяване на изпълнението на задачите;

5. подробните механизми за контрол от страна на Комисията;

6. условията за използване на отделни банкови сметки и за третиране на начислените лихви;

7. разпоредбите, гарантиращи публичността на действието на Общността по отношение на останалите дейности на специалната изпълнителна структура;

8. ангажимент за въздържане от действия, които могат да доведат до конфликт на интереси по смисъла на член 52, параграф 2 от Финансовия регламент;

9. разпоредбите, регламентиращи правата на интелектуална собственост, произтичащи от реализираните по ЕНПМ дейности, посочени в член 2.

Член 6 Лихви по вноската на Общността

В съответствие с член 18, параграф 2 от Финансовия регламент лихвите, получени по финансовата вноска на Общността към ЕНПМ, се разглеждат като целеви приходи. Максималната вноска на Общността, посочена в член 1, може съответно да бъде увеличена от Комисията.

Член 7 Намаляване на вноската на Общността като санкция за неизправно изпълнение

Ако ЕНПМ не се изпълнява или се изпълнява неправилно, частично или със закъснение, Общността може да намали, задържи или прекрати финансовата си вноска съобразно реалното изпълнение на ЕНПМ.

Ако участващите държави не участват или участват частично или със закъснение във финансирането на ЕНПМ, Общността може да намали финансовата си вноска в съответствие с действителния размер на публичното финансиране, отпуснато от участващите държави при условията, предвидени в общото споразумение, което предстои да бъде сключено между Комисията и специалната изпълнителна структура.

Член 8 Защита на финансовите интереси на Общността от участващите държави

В процеса на изпълнение на ЕНПМ участващите държави предприемат законодателни, регулаторни, административни или други мерки, необходими за защитата на финансовите интереси на Общността. По-специално, участващите държави предприемат необходимите мерки, за да осигурят пълното възстановяване на всички суми, дължими на Общността в съответствие с член 54, параграф 2, буква в) от Финансовия регламент и член 38, параграф 2 от Правилата за прилагане.

Член 9 Контрол от Сметната палата

Чрез своите длъжностни лица или други служители Комисията и Сметната палата имат право да извършват всички необходими проверки и инспекции за осигуряване правилното управление на финансовите средства на Общността и защитата на финансовите интереси на Общността срещу всякакви измами или нередности. За тази цел участващите държави и/или специалната изпълнителна структура своевременно предоставят на разположение на Комисията и на Сметната палата всички приложима документи.

Член 10 Взаимно информиране

Комисията съобщава цялата приложима информация на Европейския парламент, на Съвета и на Сметната палата. Участващите държави се приканват да предоставят на Комисията, чрез специалната изпълнителна структура, всякаква допълнителна информация, изискана от Европейския парламент, от Съвета и от Сметната палата относно финансовото управление на специалната изпълнителна структура, която съответства на всички отчетни изисквания, предвидени в член 13, параграф 1.

Член 11 Участие на допълнителни държави-членки и асоциирани държави

Всяка държава-членка и всяка държава, асоциирана към Седмата рамкова програма, има право да се включи в ЕНПМ в съответствие с критериите, предвидени в член 2, букви д) и е), и се третира като участваща държава.

Член 12 Участие на други трети държави

Участващите държави и Комисията могат да одобрят участието на всяка друга държава при спазване на критериите, предвидени в член 2, буква д), и при условие, че такова участие е предвидено в съответното международно споразумение. Те определят условията, при които юридическите лица, които са установени, и физическите лица, които пребивават в такива държави, получават право на финансиране по ЕНПМ.

Член 13 Годишно отчитане и оценка

Годишният доклад по Седмата рамкова програма, предоставен на Европейския парламент и на Съвета в изпълнение на член 173 от Договора, включва доклад за дейностите по ЕНПМ.

Комисията провежда междинна оценка на ЕНПМ три години след началото на програмата. Тази оценка обхваща напредъка към постигане на целите, предвидени в приложение I, както и препоръки към ЕНПМ относно най-подходящите подходи за по-нататъшно задълбочаване на интеграцията и на качеството и ефикасността на изпълнението, включително научна, управленска и финансова интеграция, както и за целесъобразността на нивото на финансовите вноски на участващите държави с оглед на потенциалните потребности на техните различни национални научноизследователски общности.

Комисията съобщава заключенията от тази оценка на Европейския парламент и на Съвета, заедно със своите бележки и евентуални предложения за изменение на настоящото решение.

При приключване на участието на Общността в ЕНПМ, но не по-късно от 2017 г., Комисията провежда заключителна оценка на ЕНПМ. Резултатите от заключителната оценка се представят на Европейския парламент и на Съвета.

Член 14 Влизане в сила

Настоящото решение влиза в сила на третия ден след неговото публикуване в Официален вестник на Европейския съюз .

Член 15

Адресати на настоящото решение са държавите-членки.

Съставено в Брюксел на година

За Европейския парламент За Съвета

Председател Председател

ПРИЛОЖЕНИЕ I Описание на целите и дейностите на Европейската научноизследователска програма по метрология (ЕНПМ)

I. ЦЕЛИ

В условията на днешната глобална икономика метрологията има значителен принос за технологичното и икономическото развитие на много нации по света. Научните изследвания в областта на метрологията са необходими за решаване на обществени проблеми, за което могат да се приведат примери, свързани с области като космическите изследвания, включително сателитната навигация, сигурността, здравеопазването, производството на полупроводници и промените в климата. Научните изследвания в областта на метрологията имат изразен характер на публично благо и представляват основна подпомагаща дейност за осъществяваната от правителствата регулация и стандартизация. Метрологията не попада във фокуса на общественото внимание, но същевременно тя е от съществено значение за развитието на модерната търговия и комуникации. Достъпът до пазари може да бъде затруднен поради липсата на единна и прецизна система от мерки и теглилки. Всички значими световни икономически сили отчитат, че научноизследователската и развойната дейност в областта на метрологията има решаващо значение за дългосрочния икономически растеж.

Научните изследвания в областта на метрологията по традиция имат висок национален приоритет в много държави. Въпреки това европейските държави осъществяват напълно самостоятелно своите национални програми за научни изследвания в областта на метрологията, а държавите-членки на ЕС не съумяха да обединят усилията си и сами да създадат единна и истински интегрирана Европейска научноизследователска програма по метрология (ЕНПМ). Националните институти по метрология (НИМ), подпомагани от определените институти (ОИ), са натоварени с изпълнението на националните програми за научни изследвания в областта на метрологията въз основа на институционално финансиране, предоставяно от правителствени агенции или министерства. Участниците в научните изследвания в областта на метрологията в Европа формират специализирана общност, слабо свързана с научноизследователските организации или академичната общност. Тя е в голяма степен фрагментирана, като включва няколко центъра за върхови научни постижения с глобално значение, които биха спечелили от широка конкуренция в международен мащаб. Очевидно съществува дублиране на научноизследователски дейности.

Правомощията на Общността да действа в тази област са предвидени в няколко члена от Договора, които предвиждат координиране и сътрудничество между държавите-членки и Общността в областта на научноизследователската дейност. Съгласно член 165 „Общността и държавите-членки координират своите дейности в областта на научните изследвания и технологичното развитие по такъв начин, че да осигурят взаимната съвместимост на техните национални политики и политиката на Общността“. Очевидно е, че в член 169 се приканва Общността да предвиди възможности за участие в научноизследователски и развойни програми, предприети от няколко държави-членки. Действието от страна на Общността изглежда напълно обосновано, тъй като не може да се очаква, че държавите-членки ще са в състояние да решат тези проблеми самостоятелно.

ЕНПМ ще интегрира националните програми на двадесет и две участващи държави в единна съвместна научноизследователска програма и ще подкрепя по-специално целите на европейските национални системи за измервания. ЕНПМ ще ускори развитието, утвърждаването и прилагането на нови измервателни техники, стандарти, процеси, инструменти, референтни материали и знания, насочени към стимулиране на иновативни развития в промишлеността и търговията, повишаване на качеството на данните, използвани в областите на науката, промишлеността и определянето на политиката, и ще подпомогне разработването и прилагането на директиви и регламенти.

ЕНПМ ще постигне тези цели по следния начин:

a) обединяване на върховите постижения в научните изследвания в областта на метрологията — посредством създаване на конкурентни съвместни научноизследователски проекти (наричани по-долу „проектите по ЕНПМ“), обединяващи капацитет с достатъчна критична маса от мрежите на НИМ и ОИ в участващите държави за посрещане на основните предизвикателства, свързани с метрологията, съществуващи на европейско равнище;

б) отвореност на системата за най-високите научни постижения — посредством разширяване на участието на широката европейска научноизследователска общност чрез предоставяне на безвъзмездни средства за изследователи;

в) изграждане на капацитет — посредством увеличаване на потенциала на европейската научноизследователска общност в областта на метрологията чрез предоставяне на безвъзмездни средства за мобилност на изследователи, насочени към тези страни, членуващи в EURAMET, които разполагат с ограничен капацитет за научни изследвания в областта на метрологията.

ЕНПМ допълва текущите национални програми и дейности, насочени към чисто национални приоритети.

Инициативата ЕНПМ е насочена към координиране и интегриране на съответните национални научноизследователски дейности в областта на метрологията с цел създаване на съвместна научноизследователска програма, характеризираща се с научна, управленска и финансова интеграция, която ще реализира важен принос в Европейското научноизследователско пространство и ще подкрепи с научни резултати концепциите, заложени в Лисабонската програма за Европа като „най-конкурентоспособната и динамична икономика, основана на знанието“. Научната интеграция се постига посредством общо планиране и изпълнение на дейности в рамките на ЕНПМ. Управленската интеграция се постига посредством използване на EURAMET e.V. като специална изпълнителна структура, подчинена на подробни договорености, поместени в приложение II.

Финансовата интеграция предполага участващите държави да се ангажират ефективно да участват във финансирането на ЕНПМ, като предоставят национално финансиране на всички отговарящи на условията по програмата участници в избрани проекти по ЕНПМ от националните бюджети, предназначени за ЕНПМ, като при необходимост използват резервния фонд за финансиране, възлизащ на 50 % от тези бюджети, и като предоставят парични вноски в общ фонд за финансиране на върхови научноизследователски постижения и безвъзмездни средства за мобилност, наред с цялостното финансиране на текущите разходи на ЕНПМ. Допълнителен елемент на финансовата интеграция е общият подход към допустимите разходи, вдъхновен от правилата на Седмата рамкова програма.

II. ДЕЙНОСТИ

Основната дейност по ЕНПМ включва съвместни дейности за научни изследвания и технологично развитие от четири типа:

А. Основната дейност се състои в транснационални проекти по ЕНПМ между множество партньори, включващи дейности за научни изследвания, технологично развитие, обучение и разпространение на информация. С оглед на концентрирания капацитет в областта на метрологията основната част от проектите по ЕНПМ се изпълняват от националните институти по метрология на участващите държави.

Б. С цел увеличаване и диверсифициране на капацитетите в областта на метрологията ще бъдат създадени три схеми за предоставяне на безвъзмездни средства:

Б1. С оглед увеличаване на броя на организациите с капацитет, тясно свързан с метрологията, безвъзмездни средства за върхови научноизследователски постижения се предоставят на организации и/или физически лица от широката научноизследователска общност в държавите-членки и държавите, асоциирани към Седмата рамкова програма. Всички одобрени организации и/или физически лица следва да са асоциирани към проекти по ЕНПМ.

Б2. С цел развитие на капацитета на физически лица в областта на метрологията, безвъзмездни средства за мобилност на изследователи се предоставят на 1) изследователи от НИМ и ОИ в участващите държави, 2) изследователи, подпомагани индивидуално или чрез организациите, за които работят, чрез безвъзмездни средства за върхови научноизследователски постижения и 3) изследователи от държави-членки на EURAMET, които не участват в ЕНПМ и понастоящем разполагат с ограничен капацитет за научни изследвания в областта на метрологията или изобщо не разполагат с такъв капацитет. Тези безвъзмездни средства за мобилност на изследователи финансират престоя на изследователите в участващ в проект по ЕНПМ НИМ или ОИ или в организация, получаваща безвъзмездни средства за върхови постижения.

Б3. С цел гарантиране устойчивостта на сътрудничеството между НИМ и ОИ на участващите държави и подготовката на следващото поколение опитни изследователи в областта на метрологията безвъзмездни средства за мобилност на изследователи в началните етапи на научната им кариера се предоставят на изследователи в началните етапи на научната им кариера от НИМ и ОИ на участващите държави, с които се обуславя оставането им в НИМ или ОИ или в организации, на които са отпуснати безвъзмездни средства за върхови научноизследователски постижения или други организации, участващи в научноизследователски проекти по ЕНПМ за своя сметка.

Тези дейности се допълват, когато е уместно, със сътрудничество с други компетентни или заинтересовани организации в Европа или извън нея, участващи със собствено финансиране.

В допълнение се предоставя ограничено финансиране за по-широки дейности в мрежи с цел популяризиране на ЕНПМ и повишаване на въздействието на програмата. Тези дейности включват, при необходимост, поддържане и актуализиране на идентифицираните научноизследователски области по ЕНПМ посредством семинари и контакти с други заинтересовани страни в Европа и извън нея.

III. ИЗПЪЛНЕНИЕ НА ДЕЙНОСТИТЕ

Подборът на проектите по ЕНПМ и отпускането на безвъзмездните средства за върхови научноизследователски постижения и мобилност на изследователи се осъществяват чрез периодични покани за представяне на предложения. Съгласно предварителния календар обявяването на покани за представяне на предложения е предвидено на 12—18-месечни интервали за период от максимум седем години. Предоставянето на безвъзмездни средства за мобилност за изследователи в началните етапи на научната им кариера се осъществява посредством постоянна процедура за набиране на предложения.

A. Проекти по ЕНПМ

а) Покана за представяне на потенциални теми за научни изследвания по проекти по ЕНПМ (етап 1):

Всяка покана за представяне на предложения за проекти по ЕНПМ се предшества от определяне на темите по тази покана, което се извършва съгласно описаните по-долу стъпки. Първо, комитетът на ЕНПМ (вж. приложение II), в консултации с Комисията, определя частите от ЕНПМ, които ще бъдат предмет на поканата за представяне на предложения. Второ, отправя се покана към научноизследователската общност — всички заинтересовани лица или организации — да предложи потенциални теми за научни изследвания по тази покана. Трето, комитетът на ЕНПМ определя измежду получените предложения най-добрите потенциални теми за научни изследвания. Комитетът на ЕНПМ може да изменя, разделя или обединява получените теми и да включва нови, за да оптимизира поканата за представяне на предложения на етап 2. Комитетът на ЕНПМ гарантира, че не е възможно да се проследят първоначалните автори на идеите, залегнали в окончателните научноизследователски теми, т. е. авторите остават анонимни.

б) Покана за представяне на предложения за проекти по ЕНПМ (етап 2):

След избора на научноизследователските теми EURAMET e.V. публикува поканата за представяне на предложения и кани научноизследователски екипи от НИМ и ОИ на участващите държави да сформират консорциуми и да представят проектни предложения.

Поканата за представяне на предложения остава открита за срок от най-малко два месеца.

EURAMET e.V. оценява всяко предложение с помощта на поне трима независими експерти, назначени от асоциацията въз основа на критериите, предвидени в правилата за участие в Седмата рамкова програма. Експертите съставят списък на класирането, който има обвързваща сила по отношение на разпределението на финансирането от Общността и националното финансиране.

Следните основни критерии за оценка се прилагат за проектите по ЕНПМ:

- научни и/или технологични върхови постижения;

- връзка с целите на ЕНПМ;

- потенциално въздействие посредством разработване, разпространение и използване на резултатите от проекта;

- качество и ефикасност на изпълнението и управлението.

В поканата за представяне на предложения се конкретизират основните критерии за оценка. Могат да бъдат включени допълнителни критерии при условие, че са публикувани в поканата за представяне на предложения, не са дискриминационни и нямат предимство пред основните критерии за оценка.

Всеки консорциум, който представя предложение за проект по ЕНПМ, може да включи всяка европейска или неевропейска организация, неотговаряща на изискванията за финансиране, при условие че тази организация може да предостави реалистични гаранции, че разполага с ресурсите, необходими за участието й.

Консорциум, който представя предложение за проект по ЕНПМ, може още на този етап да включи в предложението си предложение за отпускане на безвъзмездни средства за върхови научноизследователски постижения, ако това добавя съществена научна стойност към проекта. В този случай оценката на предложението за отпускане на безвъзмездни средства за върхови научноизследователски постижения е част от общата оценка на проекта. Одобряването на проекта за финансиране означава автоматично отпускане на такива безвъзмездни средства.

Съветът за научни изследвания към EURAMET e.V. публикува независимото си становище върху цялостните резултати от оценката по дадена покана за представяне на предложения за проекти по ЕНПМ (етапи 1 и 2), но не и върху отделните проекти по ЕНПМ. Това становище се взема предвид от EURAMET e.V. в рамките на следващите покани за представяне на предложения.

Б. Покана за представяне на предложения за безвъзмездни средства за върхови научноизследователски постижения и безвъзмездни средства за мобилност на изследователи (етап 3)

Публикуването на списъка на одобрените предложения за проекти по ЕНПМ се придружава с покана към широката научноизследователска общност за участие в проектите по ЕНПМ чрез отпускане на безвъзмездни средства за върхови научноизследователски постижения и/или на безвъзмездни средства за мобилност за изследователи.

Към всички консорциуми, изпълняващи проекти по ЕНПМ (освен към тези, които са представили предложения за отпускане на безвъзмездни средства заедно с предложенията за проекти по ЕНПМ, както е описано в седмия параграф на предходния раздел A, буква б) се отправя покана да обявят в срок от три месеца от влизането в сила на договорите за проектите по ЕНПМ покани за представяне на предложения за определяне на потенциални бенефициери и да предложат на EURAMET e.V. да им предостави безвъзмездни средства за върхови научноизследователски постижения или безвъзмездни средства за мобилност на изследователи. Ориентировъчната разбивка на финансирането по ЕНПМ е изчислена така, че средно всеки проект по ЕНПМ да може да се асоциира поне с безвъзмездни средства за върхови научноизследователски постижения и/или за мобилност на изследователи. Това обаче не е задължително условие и този вид безвъзмездни средства ще се предоставят по най-гъвкав начин.

Консорциумът по проекта по ЕНПМ публикува поканата за представяне на предложения най-малко в един международен вестник и в три различни национални вестника в три различни участващи държави. Той отговаря и за широкото разпространение на рекламата на поканата за представяне на предложения, като използва конкретни информационни средства, и по-специално интернет страници за Седмата рамкова програма, специализирани брошури и печатни издания, както и чрез националните центрове за контакт, създадени в държавите-членки и държавите, асоциирани към Седмата рамкова програма. В допълнение публикуването и рекламата на поканата за представяне на предложения следва да съответства на указанията и насоките, приети от EURAMET e.V. Консорциумът уведомява EURAMET e.V. за поканата за представяне на предложения и нейното съдържание поне 30 дни преди планираната дата на публикуването ѝ. EURAMET e.V. проверява съответствието на поканата с приложимите правила, указания и насоки.

Поканата за представяне на предложения остава открита за срок от поне пет седмици.

Консорциумът по проекта по ЕНПМ оценява получените предложения с помощта на поне двама независими експерти, назначени от него въз основа на правилата за участие в Седмата рамкова програма.

Следните основни критерии за оценка се прилагат към оценката на предложенията:

– научни и/или технологични върхови постижения;

– връзка с целите на проекта по ЕНПМ;

– капацитет за качество и изпълнение на кандидата и неговия потенциал за по-нататъшен напредък;

– качество на предложената дейност за научно обучение и/или трансфер на знания.

В поканата за представяне на предложения се конкретизират основните критерии за оценка. Могат да бъдат включени допълнителни критерии при условие, че са публикувани в поканата за представяне на предложения, не са дискриминационни и нямат предимство пред основните критерии за оценка.

Консорциумът по проекта по ЕНПМ предлага на EURAMET e.V. да отпусне безвъзмездни средства на бенефициер и се отчита пред асоциацията за начина на провеждане на поканата за представяне на предложения, включително начина на публикуване и имената и служебната принадлежност на експертите, взели участие в оценката. В срок от 45 дни от получаването на това предложение EURAMET e.V. отпуска или отказва да отпусне безвъзмездни средства, ако подборът не е извършен в съответствие с приложимите правила, указания и насоки.

EURAMET e.V. отправя покана към европейските държави, които разполагат с ограничен капацитет за научни изследвания в областта на метрологията или не разполагат с такъв капацитет, да насърчават техните научноизследователски институти и университети да кандидатстват за получаване на безвъзмездни средства за мобилност на изследователи като един от начините за увеличаване на техния капацитет за научни изследвания в областта на метрологията.

В. Безвъзмездни средства за мобилност на изследователи в началните етапи на научната им кариера

EURAMET e.V. обявява постоянно открита покана за представяне на предложения за отпускане на безвъзмездни средства за мобилност на изследователи в началните етапи на научната им кариера и публикува тази покана най-малко в един международен вестник и в три различни национални вестника в три различни участващи държави. Асоциацията отговаря и за широкото разпространение на рекламата на поканата за представяне на предложения, като използва конкретни информационни средства, и по-специално интернет страници за Седмата рамкова програма, специализирани брошури и печатни издания, както и чрез националните центрове за контакт, създадени в държавите-членки и държавите, асоциирани към Седмата рамкова програма.

Предложенията се внасят от изследователя и от изпращащата и приемащата организации (НИМ, ОИ или друга организация, участваща в проект по ЕНПМ). Ориентировъчната разбивка на финансирането е изчислена така, че средно всеки проект по ЕНПМ да може да се асоциира поне с безвъзмездни средства за мобилност на изследователи в началните етапи на научната им кариера. Това обаче не е задължително условие и този вид безвъзмездни средства ще се предоставят по най-гъвкав начин.

EURAMET e.V. оценява получените предложения.

Прилагат се следните основни критерии за оценка:

– научни и/или технологични върхови постижения;

– връзка с целите на проекта по ЕНПМ;

– капацитет за качество и изпълнение на кандидата и неговия потенциал за по-нататъшен напредък;

– качество на предложената дейност за научно обучение и/или трансфер на знания.

В поканата за представяне на предложения се конкретизират основните критерии за оценка. Могат да бъдат включени допълнителни критерии при условие, че са публикувани в поканата за представяне на предложения, не са дискриминационни и нямат предимство пред основните критерии за оценка.

EURAMET e.V. се стреми към две крайни дати годишно, на които предоставя тези безвъзмездни средства чрез опростена процедура, основана на становище на поне един независим експерт за всяко предложение.

Г. Обобщаваща таблица

Видове финансиране | Организации с право на участие | Държави с право на участие | Критерии за оценка |

А. Проект по ЕНПМ (консорциум) | НИМ и ОИ | Държави, участващи в ЕНПМ | Член 15, параграф 1, буква а) от правилата за участие в Седмата рамкова програма |

Б1. Безвъзмездни средства за върхови научноизследователски постижения | Всички организации без НИМ и ОИ | Държави-членки и държави, асоциирани към Седмата рамкова програма | Член 15, параграф 1, буква б) от правилата за участие в Седмата рамкова програма |

Б2. Безвъзмездни средства за мобилност на изследователи | От: 1) НИМ и ОИ или 2) организация, на която са отпуснати безвъзмездни средства за върхови научноизследователски постижения, 3) изследователи от държави-членки на EURAMET, които не участват в ЕНПМ и понастоящем разполагат с ограничен капацитет за научни изследвания в областта на метрологията или не разполагат с такъв капацитет На: 1) НИМ и ОИ или 2) организация, на която са отпуснати безвъзмездни средства за върхови научноизследователски постижения | Държави-членки и държави, асоциирани към Седмата рамкова програма | Член 15, параграф 1, буква б) от правилата за участие в Седмата рамкова програма |

Б3. Безвъзмездни средства за мобилност на изследователи в началните етапи на научната им кариера | От: НИМ и ОИ На: 1) НИМ и ОИ или 2) други организации, участващи в проект по ЕНПМ (консорциум) | Държави, участващи в ЕНПМ | Член 15, параграф 1, буква б) от правилата за участие в Седмата рамкова програма |

IV. МЕХАНИЗЪМ НА ФИНАНСИРАНЕ

A. Финансиране на ниво програма

ЕНПМ се финансира от участващите държави и от Общността.

Участващите държави определят многогодишен план за финансиране, за да участват в ЕНПМ и във финансирането на нейните дейности. Националното участие може да се реализира чрез съществуващи или нови програми, доколкото тези програми съответстват на принципа за публично финансирана метрология на най-високо ниво. В допълнение към изискваното основно финансиране (бюджет, предназначен за ЕНПМ) всяка участваща държава определя резервен фонд за финансиране, равен на 50 % от основното финансиране, за да гарантира гъвкавост на изпълнението на ЕНПМ за целия период на програмата и зачитане на класирането. Финансирането на ЕНПМ включва по-специално ангажимент за участие на предназначените за ЕНПМ национални бюджети във финансирането на участниците в одобрените проекти по ЕНПМ и предоставяне на парични вноски в общ фонд за финансирането на безвъзмездни средства за изследователи, наред с цялостното финансиране на текущите разходи на ЕНПМ.

Общата вноска на Общността за ЕНПМ се изчислява като съответстваща по размер на действителната финансова вноска на участващите държави (от която се изключват текущите разходи, надхвърлящи 16 млн. EUR и резервния фонд за финансиране), с максимална стойност 200 млн. EUR. Тъй като текущите разходи са включени в изчислението на съответстващата финансова вноска, те трябва да бъдат оправдани от EURAMET e.V.

За покриване на текущите разходи на EURAMET e.V. не може да се ползват средства на Общността.

B. Ориентировъчна разбивка на финансирането

Общо: 400 млн. EUR (+ 100 млн. EUR резервен фонд за финансиране)

Вид дейност | Общност 200 млн. EUR | Участващи държави 200 млн. EUR | Общо 400 млн. EUR |

% | млн. EUR | % | млн. EUR | % | млн. EUR |

Предложения за проекти по ЕНПМ — модул (част A) | 82 % | 164 | 90 % | 180 | 86 % | 344 |

Модул за предложения за безвъзмездни средства за изследователи (част Б) финансиране до 100 % Б1. Безвъзмездни средства за върхови научноизследователски постижения Б.2 Безвъзмездни средства за мобилност на изследователи Б.3 Безвъзмездни средства за мобилност на изследователи в началните етапи на научната им кариера | 18 % | 36 | 2 % | 4 | 10 % 7,5 % 1,5 % 1,.0 % | 40 30 6 4 |

Текущи разходи (част В)[17] | - | - | 8 % | 16 | 4 % | 16 |

Общо | 100 % | 200 | 100 % | 200 | 100 % | 400 |

В. Финансиране на проекти по ЕНПМ и безвъзмездни средства за изследователи

Разпределението на финансови средства от предназначените за ЕНПМ национални бюджети и от вноската на Общността за проекти по ЕНПМ следва реда на одобреното класиране. Финансовата вноска в полза на участниците в тези проекти по ЕНПМ се изчислява въз основа на допустимите разходи, определени съгласно правилата за участие в Седмата рамкова програма. В случай че бюджетът, предназначен за ЕНПМ, бъде изчерпан поради голям брой успешни проекти на НИМ и ОИ от дадена участваща държава, тази участваща държава използва резервния фонд за финансиране, възлизащ на 50 % от нейния бюджет, предназначен за ЕНПМ, разпределен между допълнителни одобрени предложения по реда на класирането.

Вноската на Общността в проектите по ЕНПМ е фиксирана като процентен дял от допустимите разходи — не по-висок от 50 %, за всяка покана за представяне на предложения. Тя се превежда от EURAMET e.V. пряко на участниците в проектите по ЕНПМ.

Националните вноски за проектите по ЕНПМ се обезпечават чрез механизмите за национално финансиране.

Паричните вноски на Общността и участващите държави, използвани за финансиране на безвъзмездни средства за върхови научноизследователски постижения, безвъзмездни средства за мобилност на изследователи и безвъзмездни средства за мобилност на изследователи в началните етапи на научната им кариера, се превеждат на EURAMET e.V. и от асоциацията — на получателите на безвъзмездните средства.

Законността и редовността на съответните сделки, и по-специално съществуването на националната вноска, нейното действително изплащане, целесъобразното използване на финансирането от Общността и допустимостта на заявените разходи се гарантират от EURAMET e.V. и се удостоверяват чрез независим финансов одит на проектите по ЕНПМ съгласно принципи, съответстващи на принципите на Седмата рамкова програма.

Безвъзмездните средства за върхови научноизследователски постижения, безвъзмездните средства за мобилност на изследователи и безвъзмездните средства за мобилност на изследователи в началните етапи на научната им кариера представляват безвъзмездни средства с фиксиран размер, предоставяни съобразно предварително определени скали; подробните свързани с тях разходи не подлежат на одит. Категориите разходи, покрити с такива безвъзмездни средства, не са допустими като разходи по проект по ЕНПМ. Единствено действителното пълно изплащане на определената сума на крайния бенефициер трябва да бъде подкрепено с документални доказателства. Плащанията в брой не се считат за правилно удостоверени и не са допустими. EURAMET e.V. може да изисква съответстващо финансиране от получателите, които са юридически, а не физически лица.

V. ДОГОВОРЕНОСТИ ОТНОСНО ПРАВАТА НА ИНТЕЛЕКТУАЛНА СОБСТВЕНОСТ

EURAMET E.V. възприема политиката на ЕНПМ относно интелектуалната собственост в съответствие с член 2, параграф з) от решението.

ПРИЛОЖЕНИЕ II Управление и изпълнение на Европейската научноизследователска програма по метрология (ЕНПМ)

I. ВЪВЕДЕНИЕ

EURAMET e.V. е специалната изпълнителна структура на ЕНПМ. EURAMET e.V. е създадена през 2007 г. съгласно германското законодателство като асоциация с нестопанска цел. Тя е европейската регионална организация по метрология. В EURAMET e.V. могат да членуват като членове национални институти по метрология (НИМ) и като асоциирани членове — определени институти (ОИ) от държавите-членки на Европейския съюз и на Европейската асоциация за свободна търговия, както и от други европейски държави. Институтът за референтни материали и измервания към Европейската комисия може също да участва като асоцииран член. Понастоящем в асоциацията членуват организации от тридесет и две държави. Двадесет и две от тези държави са същевременно и участващи държави в ЕНПМ.

II. УПРАВЛЕНИЕ НА ЕНПМ В РАМКИТЕ НА EURAMET E.V.

Следните органи и вътрешни структури на EURAMET e.V. изпълняват функции във връзка с изпълнението на ЕНПМ:

1) Председателят на ЕНПМ и неговият заместник се избират от комитета на ЕНПМ. Председателят на ЕНПМ е един от двамата заместник-председатели на EURAMET e.V. Той представлява EURAMET e.V. по въпросите на ЕНПМ.

2) Комитетът на ЕНПМ е в състав от членове на EURAMET (в т.ч.. НИМ) от участващи държави. Комитетът на ЕНПМ е органът за вземане на решения на ЕНПМ и отговаря за всички въпроси, свързани с ЕНПМ, включително решенията за определяне и актуализиране на програмата, за планирането на поканите за представяне на предложения, за бюджетния профил, за критериите за допустимост и подбор, за списъка на оценителите, за одобряването на класирането на проектите по ЕНПМ, които ще бъдат финансирани, за наблюдението на напредъка по финансираните проекти по ЕНПМ и за надзора върху адекватната и организирана работа на секретариата във връзка с ЕНПМ. Комитетът на ЕНПМ избира председател на ЕНПМ (който е „заместник-председателят на EURAMET (ЕНПМ)“) и негов заместник.

3) Съветът за научни изследвания има балансиран състав от експерти на високо ниво от областите на промишлеността, научноизследователската и академичната общности, и от международни заинтересовани организации. Съветът предоставя независими стратегически консултации по въпроси на ЕНПМ, както и доклади или коментари на комитета на ЕНПМ, при необходимост и при поискване, но като минимум той дава становища по всяка покана за представяне на предложения и цикъл на подбор.

4) Секретариатът е в състав от лица, наети от или командировани в EURAMET e.V. Неговата структура и задачи са регламентирани от процедурните правила на EURAMET e.V. Част от секретариата, отговорна за изпълнението на ЕНПМ, се помещава в Националната лаборатория по физика — членът на EURAMET e.V. от Обединеното кралство (наричана по-долу „членът домакин“).

5) Програмният ръководител на ЕНПМ е високопоставен ръководен служител, който временно може да бъде командирован от члена домакин. Програмният ръководител на ЕНПМ действа изключително въз основа на преките правомощия на EURAMET e.V. по всички въпроси, отнасящи се до ЕНПМ, и се отчита пред органите на асоциацията. EURAMET e.V. установява ефективни процедури, гарантиращи недопускане на конфликт на интереси между програмния ръководител на ЕНПМ и всички кандидати, участници или бенефициери.

III. ИЗКЛЮЧИТЕЛНИ ОТГОВОРНОСТИ НА EURAMET E.V. И ВЪЗЛАГАНЕ НА АДМИНИСТРАТИВНИ И ЛОГИСТИЧНИ ЗАДАЧИ НА ЧЛЕНА ДОМАКИН ПРИ ИЗПЪЛНЕНИЕТО НА ЕНПМ

EURAMET E.V. носи изключителната отговорност за изпълнението на ЕНПМ. Тя управлява вноската на Общността към ЕНПМ. Наред с това тя носи отговорност по-специално за:

– актуализиране на ЕНПМ;

– изготвяне на поканите за представяне на предложения;

– публикуване на поканите за представяне на предложения;

– приемане на предложенията за етапи 1 и 2 и предложенията за безвъзмездни средства за изследователи в началните етапи на научната им кариера;

– избор на независими експерти за оценката;

– приемане на индивидуалните оценки на независимите експерти и председателстване на оценяващите комисии;

– вземане на окончателните решения за подбор;

– започване на преговорите по условията на договорите и сключване на договорите с избраните консорциуми по проекти по ЕНПМ и други бенефициери;

– приемане и отговаряне на всички жалби, свързани с поканите за представяне на предложения;

– приемане, разпределение и наблюдение на усвояването на вноската на Общността;

– извършване на плащанията в полза на участниците във финансираните проекти по ЕНПМ и получателите на безвъзмездни средства;

– изпълнение на изискванията за отчитане пред Комисията[18].

Докато изброените по-горе отговорности и управленски правомощия във връзка с ЕНПМ остават изключителен прерогатив на EURAMET e.V., някои административни и логистични задачи по изпълнението на ЕНПМ могат да бъдат възложени срещу съответно възнаграждение на члена домакин.

Административното и логистичното обезпечаване включват следното:

– предоставяне на административно и логистично обслужване във връзка с изпълнението на процедурите по поканите за представяне на предложения, включително обезпечаване на специална телефонна линия за консултации;

– предоставяне на помощ на EURAMET e.V. във връзка с изготвянето на насоки и други документи;

– обезпечаване на специалната интернет базирана система;

– предоставяне на помощ във връзка с изготвяне на договорите, наблюдение на проектите и последващи дейности, свързани с проектите по ЕНПМ и безвъзмездните средства за научни изследвания;

– предоставяне при необходимост на помощ на комитета на ЕНПМ и председателя на ЕНПМ.

Със съгласието на Комисията на члена домакин могат да бъдат възложени допълнителни задачи, докато EURAMET e.V. изгражда своя капацитет за изпълнение на функциите на постоянен секретариат.

ЗАКОНОДАТЕЛНА ФИНАНСОВА ОБОСНОВКА

1. НАИМЕНОВАНИЕ НА ПРЕДЛОЖЕНИЕТО:

Предложение за решение на Европейския парламент и на Съвета относно участието на Общността в Европейска научноизследователска програма по метрология (ЕНПМ), предприета от няколко държави-членки.

2. УД/БД РАМКА

Съответна(и) област(и) на политиката и свързана(и) с тях дейност(и):Научни изследвания и технологическо развитие: Седма рамкова програма.Член 169 от Договора за създаване на Европейската общност.

3. БЮДЖЕТНИ РЕДОВЕ

3.1. Бюджетни редове (оперативни редове и свързаните с тях редове за техническа и административна помощ — предишни редове Б.А), включително наименованията им:

За 2009 г. вноска от ГД „Изследвания“ пропорционално, както следва:

Наименование | Бюджетен ред | 2009 г. (%) | 2009 г. (EUR) |

RTD | Сътрудничество — Здравеопазване | 08 02 01 | 34,0 % | 5 774 864 |

RTD | Сътрудничество — Храни, селско стопанство и биотехнологии | 08 03 01 | 10,2 % | 1 727 778 |

RTD | Сътрудничество — Нанонауки, нанотехнологии, материали и нови производствени технологии | 08 04 01 | 21,0 % | 3 571 514 |

RTD | Сътрудничество — Енергетика RTD | 08 05 01 | 7,1 % | 1 200 885 |

RTD | Сътрудничество — Околна среда (включително изменение на климата) | 08 06 01 | 10,7 % | 1 822 448 |

RTD | Сътрудничество — Транспорт (включително въздухоплаване) RTD | 08 07 01 | 17,1 % | 2 902 512 |

Междинна сума — RTD | 100,0 % | 17 000 000 |

INFSO | Сътрудничество — ИКТ | 09 04 01 | 0,0 % | 0 |

Междинна сума — INFSO | 0,0 % | 0 |

TREN | Сътрудничество — Енергетика TREN | 06 06 01 | 0,0 % | 0 |

TREN | Сътрудничество — Транспорт (включително въздухоплаване) TREN | 06 06 02 | 0,0 % | 0 |

Междинна сума — TREN | 0,0 % | 0 |

ENTR | Сътрудничество — Космическо пространство | 02 04 01 01 | 0,0 % | 0 |

ENTR | Сътрудничество — Сигурност | 02 04 01 02 | 0,0 % | 0 |

Междинна сума — ENTR | 0,0 % | 0 |

ОБЩО | 100 % | 17 000 000 |

Считано от 2010 г. — вноска от всички генерални дирекции с правомощия в областта на научните изследвания, пропорционално както следва[19]:

Наименование | Бюджетен ред | 2010—2013 г. (%) |

RTD | Сътрудничество — Здравеопазване | 08 02 01 | 27,99 % |

RTD | Сътрудничество — Храни, селско стопанство и биотехнологии | 08 03 01 | 11,78 % |

RTD | Сътрудничество — Нанонауки, нанотехнологии, материали и нови производствени технологии | 08 04 01 | 19,85 % |

RTD | Сътрудничество — Енергетика RTD | 08 05 01 | 5,69 % |

RTD | Сътрудничество — Околна среда (включително изменение на климата) | 08 06 01 | 10,90 % |

RTD | Сътрудничество — Транспорт (включително въздухоплаване) RTD | 08 07 01 | 11,14 % |

Междинна сума — RTD | 87,35 % |

INFSO | Сътрудничество — ИКТ | 09 04 01 | 5,60 % |

Междинна сума — INFSO | 5,60 % |

TREN | Сътрудничество — Енергетика TREN | 06 06 01 |

TREN | Сътрудничество — Транспорт (включително въздухоплаване) TREN | 06 06 02 |

Междинна сума — TREN |

ENTR | Сътрудничество — Космическо пространство | 02 04 01 01 | 3,57 % |

ENTR | Сътрудничество — Сигурност | 02 04 01 02 | 3,48 % |

Междинна сума — ENTR | 7,05 % |

ОБЩО | 100,00 % |

Вж. по-горе | Незадължителен | Многогодишни[20] | ДА | ДА | ДА | № [1A] |

4. ОБОБЩЕНИЕ НА РЕСУРСИТЕ

4.1. Финансови ресурси

Всички данни в тази обосновка са ориентировъчни и представени като постоянни стойности.

4.1.1. Обобщение на бюджетните кредити за поети задължения (БКПЗ) и бюджетните кредити за плащания (БКП)

в млн. EUR (до третия знак след десетичната запетая)

Вид на разхода | Раздел № | 2009 г. | 2010 г. | 2011 г. | 2012 г. | 2013 г. и след това | Общо |

Оперативни разходи |

Бюджетни кредити за поети задължения (БКПЗ) | 8.1. | а | 17 | 48 | 45 | 45 | 45 | 200 |

Бюджетни кредити за плащания (БКП) | б | 0 | 6 | 21,5 | 36,5 | 136 | 200 |

Административни разходи, включени в референтната сума[21] |

Техническа и административна помощ (EБК) | 8.2.4. | в | 0 | 0 | 0 | 0 | 0 | 0 |

ОБЩА РЕФЕРЕНТНА СУМА |

Бюджетни кредити за поети задължения | а+в | 17 | 48 | 45 | 45 | 45 | 200 |

Бюджетни кредити за плащания | б+в | 0 | 6 | 21,5 | 36,5 | 136 | 200 |

Административни разходи, които не са включени в референтната сума[22] |

Човешки ресурси и свързаните с тях разходи (ЕБК) | 8.2.5. | г | 0,117 | 0,176 | 0,176 | 0,176 | 0,704 | 1,349 |

Административни разходи, без човешките ресурси и свързаните с тях разходи, изключени от референтната сума (EБК) | 8.2.6. | д | 0,007 | 0,014 | 0,014 | 0,044 | 0,106 | 0,185 |

Обща ориентировъчна финансова стойност на интервенцията |

ОБЩО БКПЗ, включително разходи за човешки ресурси | а+в+г+д | 17,124 | 48,190 | 45,190 | 45,220 | 45,810 | 201,534 |

ОБЩО БКП, включително разходи за човешки ресурси | б+в+г+д | 0,124 | 6,190 | 21,690 | 36,720 | 136,810 | 201,534 |

Подробности за съфинансирането

i) Ниво програма

Предвижда се да бъде отпусната вноска от Общността в размер на не повече от 200 млн. EUR, при условие че чрез своите национални програми участващите държави направят инвестиции за не по-малко от 200 млн. EUR за периода 2009—2016 г. Текущите разходи на специалната изпълнителна структура (СИС) имат фиксиран таван от 16 млн. EUR (4 % от общите разходи) и се финансират чрез парична вноска от членовете на EURAMET e.V., участващи в ЕНПМ.

ii) Ниво проект

Разпределението на финансови средства от предназначените за проекти по ЕНПМ национални бюджети и от вноската на Общността към одобрените проекти по ЕНПМ се извършва според списъка на класирането.

Накрая, членовете на EURAMET e.V., участващи в ЕНПМ, съфинансират тези проекти в съответствие със споразумение, което ще бъде сключено между СИС и националните програми на участващите държави.

в млн. EUR (до третия знак след десетичната запетая)

Орган, участващ в съфинансирането | 2009 г. | 2010 г. | 2011 г. | 2012 г. | 2013 г. и след това | Общо |

Участващи държави-членки | е | 17 | 48 | 45 | 45 | 45 | 200 |

Вноска на Общността | а+в | 17 | 48 | 45 | 45 | 45 | 200 |

Административни разходи | г+д | 0,124 | 0,190 | 0,190 | 0,220 | 0,810 | 1,534 |

ОБЩО БКПЗ, включително съфинансирането | a+в+г+д+е | 34,124 | 96,190 | 90,190 | 90,220 | 90,810 | 401,534 |

4.1.2. Съвместимост с финансовото планиране

( Предложението е съвместимо със съществуващото финансово планиране.

( Предложението изисква препрограмиране на съответната функция във финансовата перспектива.

( Във връзка с предложението може да е необходимо прилагане на разпоредбите на Междуинституционалното споразумение[23] (т. е. инструмент за гъвкавост или преразглеждане на финансовата перспектива).

4.1.3. Финансово отражение върху приходната част

( Предложението няма финансово отражение върху приходната част

( Предложението има финансово отражение — отражението върху приходите е, както следва:

в млн. EUR (до първия десетичен знак)

Преди действието [Година n-1] | Състояние след действието |

Обща численост на човешките ресурси |

5. ХАРАКТЕРИСТИКИ И ЦЕЛИ

5.1. Нужда, която трябва да се посрещне в краткосрочен или дългосрочен план

Вноската на Общността е необходима за създаването и прилагането на ЕНПМ, за да се създаде възможност за съфинансиране на дейностите с участващите държави. Вноската на Общността ще бъде използвана по-специално за съфинансиране на участници в избраните проекти по ЕНПМ въз основа на покани за представяне на предложения.

5.2. Добавена стойност въз основа на участието на Общността, съответствие на предложението с други финансови инструменти и възможно полезно взаимодействие

Научните изследвания в областта на метрологията имат изразен характер на публично благо и представляват основна подпомагаща дейност за осъществяваната от правителствата регулация и стандартизация. Европейските държави осъществяват своите национални програми за научни изследвания в областта на метрологията напълно изолирано една от друга и държавите-членки на ЕС самостоятелно не успяват да обединят усилията си и да създадат единна, съвременна и истински интегрирана ЕНПМ.

5.3. Цели, очаквани резултати и свързани с тях показатели на предложението в контекста на рамката за управление по дейности

ЕНПМ ще интегрира националните програми на двадесет и две участващи държави в единна съвместна научноизследователска програма и ще подкрепя по-специално целите на европейските национални системи за измервания. ЕНПМ ще ускори развитието, утвърждаването и прилагането на нови измервателни техники и ще подпомогне разработването и прилагането на директиви и регламенти.

5.4. Метод за изпълнение (примерен)

( Централизирано управление

( пряко от Комисията

( непряко чрез делегиране на:

( изпълнителни агенции

( структури, създадени от Общностите в съответствие с член 185 от Финансовия регламент

( национални или международни публични органи/частноправни организации, осъществяващи публични услуги и гарантирани от държавите-членки, Исландия, Израел, Норвегия, Швейцария и Турция.

6. НАБЛЮДЕНИЕ И ОЦЕНКА

6.1. Система за наблюдение

След създаването ѝ ЕНПМ ще бъде наблюдавана посредством годишни доклади, предоставяни от СИС.

6.2. Оценка

6.2.1. Оценка ex-ante

Предложената инициатива е предмет на оценка на въздействието, включваща оценка ex-ante (приложена към досието).

6.2.2. Предприети мерки след междинна оценка/оценка ex-post (изводи от подобен опит в миналото)

Предложеният модел на управление се основава на извлечените поуки от първата инициатива по член 169, предприета по време на Шестата рамкова програма, а именно инициативата EDCTP.

6.2.3. Срокове и честота на бъдеща оценка

Комисията ще извърши междинна и заключителна оценка на ЕНПМ, която ще обхваща качеството и ефикасността на изпълнението, включително научната, финансовата и управленската интеграция на ЕНПМ и напредъка към постигане на целите, предвидени в приложение I към настоящото решение.

7. Мерки за борба с измамите

Член 8 от Решението за създаване на ЕНПМ гласи, че в процеса на изпълнение на съвместната програма участващите държави предприемат законодателни, регулаторни, административни или други мерки, необходими за защитата на финансовите интереси на Общността. По-специално, участващите държави предприемат необходимите мерки, за да осигурят пълното възстановяване от СИС на всякакви суми, дължими на Общността.

Член 9 от Решението за създаване на ЕНПМ гласи, че Комисията и Сметната палата могат, чрез своите длъжностни лица или други служители, да извършват всички необходими проверки и инспекции за осигуряване правилното управление на финансовите средства на Общността и защитата на финансовите интереси на Общността срещу всякакви измами или нередности. За тази цел участващите държави и/или специалната изпълнителна структура своевременно предоставят на разположение на Комисията и на Сметната палата всички приложими документи.

По-нататъшни мерки за борба с измамите ще бъдат предприети като част от подробното споразумение между Комисията и специалната изпълнителна структура.

8. ПОДРОБНОСТИ ЗА РЕСУРСИТЕ

8.1. Цели на предложението, изразени във финансови разходи

Бюджетни кредити за поети задължения в млн. ЕUR (до третия знак след десетичната запетая)

2007 г. | 2008 г. | 2009 г. | 2010 г. | 2011 г. | 2012 г. |

Длъжностни лица или временно нает персонал[27] (XX 01 01) | A*/AD |

B*, C*/AST |

Персонал, финансиран[28] по статия XX 01 02 |

Друг персонал[29], финансиран по статия XX 01 04/05 |

ОБЩО |

8.2.2. Описание на задачите, произтичащи от действието

8.2.3. Източници на човешки ресурси (задължителни)

( Длъжности, към момента разпределени към управлението на програмата, подлежащи на смяна или продължаване

( Длъжности, преразпределени по ГПС/ППБ за година n

( Длъжности, които следва да бъдат заявени при следващата процедура ГПС/ППБ

( Длъжности, които трябва да бъдат преразпределени, като се използват съществуващите ресурси в управляващата служба (вътрешно преназначаване)

( Длъжности, необходими за година n, които не са предвидени в ГПС/ППБ за въпросната година

8.2.4. Други административни разходи, включени в референтната сума (XX 01 04/05 — Разходи за административно управление)

в млн. EUR (до третия знак след десетичната запетая)

2009 г. | 2010 г. | 2011 г. | 2012 г. | 2013 г. и след това | ОБЩО |

Друга техническа и административна помощ |

- intra muros |

- extra muros |

Общо техническа и административна помощ | 0 | 0 | 0 | 0 | 0 | 0 |

Обща максимална сума от 16 млн. EUR (4 % от общите разходи) е определена за текущите разходи на специалната изпълнителна структура и ще бъде покрита изключително от участващите държави.

Разчет — Разчетни разходи на специалната изпълнителна структура |

Разчетните разходи се основават на прогнозни данни, предоставени от EURAMET e.V. въз основа на опита от схемите iMERA, ERA-NET и iMERA Plus. Общите разходи обхващат периода 2010—2016 г.: — Управление на ЕНПМ: ръководител на програмата и секретариат/офиси — Разходи за разпространение и комуникации: събития, материали, преса и печат, уебсайт — ИТ помощ, техническа поддръжка и лицензи — Пътувания — Оценяване на предложения от независими експерти: Възнаграждения и пътни разходи на експертите |

8.2.5. Финансови разходи за човешки ресурси и свързаните с тях разходи, които не са включени в референтната сума

Данните, свързани с човешките ресурси и административните разходи, които не са включена в референтната сума, трябва да се считат за вътрешно преразпределение в рамките на бюджетните кредити за административни разходи по РП7.

в млн. EUR (до третия знак след десетичната запетая)

Вид човешки ресурси | 2009 г. | 2010 г. | 2011 г. | 2012 г. | 2013 г. и след това |

Длъжностни лица и временно нает персонал Бюджетен ред XXXXXX | 0,117 | 0,176 | 0,176 | 0,176 | 0,704 |

Персонал, финансиран по статия XXXXX (служители от помощния персонал, външни национални експерти, договорно нает персонал и т.н.) (посочете бюджетния ред) |

Общо разходи за човешки ресурси и свързаните с тях разходи (които НЕ са включени в референтната сума) | 0,117 | 0,176 | 0,176 | 0,176 | 0,704 |

Разчет — Длъжностни лица и временно нает персонал |

Среден разход от 117 000 EUR за длъжност на ПРВ. През 2009 г. за етапа на договаряне е предвидена 1 длъжност на ПРВ. Между 2010 и 2016 г., са предвидени 1,5 длъжности на ПРВ. |

Разчет — Персонал, финансиран по статия XX 01 02 |

Службите на Комисията очакват 1,5 длъжности на ПРВ годишно за последващите мерки на тази инициатива от 2010 г. нататък. За етапа на договаряне, който трябва да започне през втората половина на 2009 г., е предвидена 1 длъжност на ПРВ. Основните задачи ще включват:

Участие в заседания на комитета на ЕНПМ и на съвета за научни изследвания на ЕНПМ в качеството на член +/- 3—4 двудневни заседания годишно (ниво директор/началник на отдел).

Наблюдател на процедурите по оценка на предложенията по ЕНПМ, 2—3 дни годишно (ниво ръководител на проекта).

Участие в работни семинари и събития за разпространение на информация, 2—3 пъти годишно (ниво ръководител на проекта).

Договаряне и изготвяне на споразумение със специалната изпълнителна структура (ниво ръководител на проекта + ниво асистент).

Наблюдение на изпълнението въз основа на годишните доклади и координация на междинните и заключителните оценки (ниво ръководител на проекта).

Финансовоправен одит на изпълнението на ЕНПМ (ниво отговорно финансово длъжностно лице).

8.2.6. Други административни разходи, които не са включени в референтната сума в млн. EUR (до третия знак след десетичната запетая) |

2009 г. | 2010 г. | 2011 г. | 2012 г. | 2013 г. и след това | ОБЩО |

08 01 02 11 01 — Командировки | 0,007 | 0,014 | 0,014 | 0,014 | 0,056 | 0,105 |

08 01 02 11 02 — Срещи и конференции |

08 01 02 11 03 — Комитети[31] |

08 01 02 11 04 — Проучвания и консултации |

08 01 02 11 05 - Информационни системи |

2 Общо други разходи за управление (08 01 02 11) | 0,007 | 0,014 | 0,014 | 0,014 | 0,056 | 0,105 |

3 Други административни разходи Независими експерти за междинен и заключителен преглед. | 0,030 | 0,050 | 0,080 |

Общо административни разходи, различни от човешки ресурси и свързаните с тях разходи (които НЕ са включени в референтната сума) | 0,007 | 0,014 | 0,014 | 0,044 | 0,106 | 0,185 |

Данните, свързани с човешките ресурси и административните разходи, които не са включени в референтната сума, трябва да се считат за вътрешно преразпределение в рамките на бюджетните кредити за административни разходи по РП7.

Разчет — Други административни разходи, които не са включени в референтната сума |

Командировки: разходите се базират на средни пътни разходи в размер на 700 EUR за командировка плюс 149,63 EUR дневни разходи; средната продължителност на командировката е 1,5 дни; брой и естество на командировките: 4 командировки годишно за 2 длъжностни лица за участие в заседанията по ЕНПМ, 3 командировки годишно за едно длъжностно лице за участие в семинари и други мероприятия, 4 командировки годишно за едно длъжностно лице за участие в заседания на комитета на ЕНПМ (ако не се провеждат в Брюксел). За 2009 г. се приемат половината от годишните разходи. Външна помощ: разчетните разходи за външна помощ за междинните и заключителните оценки с участието на трима външни експерти. Междинен преглед на стойност 30 000 EUR и заключителен преглед на стойност 50 000 EUR (включително възнаграждения на експертите, дневни и пътни разходи). |

[1] EURAMET e.V. е специалната изпълнителна структура за ЕНПМ. Асоциацията е създадена през 2007 г. съгласно германското законодателство като асоциация с нестопанска цел и е европейската регионална организация по метрология.

[2] Решение № 1982/2006/ЕО, ОВ L 412, 30.12.2006 г., стр. 1

[3] Решение № 971/2006/ЕО, ОВ L 400, 30.12.2006 г., стр. 86

[4] ОВ C , , стр. .

[5] ОВ C , , стр. .

[6] ОВ C , , стр. .

[7] ОВ L 412, 30.12.2006 г., стр. 1.

[8] ОВ L 400, 30.12.2006 г., стр. 86

[9] C(2007)2460 от 11 юни 2007 г.

[10] ОВ L 248, 16.9.2002 г., стр. 1.

[11] ОВ L 357, 31.12.2002 г., стр. 1.

[12] ОВ L 312, 23.12.1995 г., стр. 1.

[13] ОВ L 292, 15.11.1996 г., стр. 2.

[14] ОВ L 136, 31.5.1999 г., стр. 1.

[15] ОВ C 323, 30.12.2006 г., стр. 1.

[16] ОВ L 391, 30.12.2006 г., стр. 1.

[17] За разлика от останалите данни тази сума е задължителен таван в изчисленията на съответстващото финансиране на участващите държави.

[18] Наблюдението на усвояването на вноската на Общността включва всички дейности с контролен и одитен характер, ex-ante и/или ex-post , които се считат за необходими за осъществяването в задоволителна степен на изпълнителните правомощия, делегирани от Комисията. Тези дейности са насочени към получаване на правдоподобно уверение за законността и редовността на съответните сделки и за допустимостта на заявените разходи.

[19] Направено е предложение да се създаде единен бюджетен ред за тази инициатива, считано от 2010 г.

[20] Многогодишни бюджетни кредити.

[21] Това са помощни разходи, свързани с текущите разходи на специалната изпълнителна структура на ЕНПМ. Тази сума не се взема предвид при отчитане на тавана на административните разходи на Седмата рамкова програма (16 млн. EUR).

[22] Референтната сума е вноската на Общността към ЕНПМ.

[23] Вж. точки 19 и 24 от Междуинституционалното споразумение.

[24] Следва да бъдат добавени допълнителни колони, ако е необходимо, т. е. ако продължителността на действието надхвърля 6 години.

[25] Както е описано в раздел 5.3

[26] В специалната изпълнителна структура няма длъжностни лица на Комисията, които ще работят по ЕНПМ.

[27] Разходите за който НЕ са покрити от референтната сума.

[28] Разходите за който НЕ са покрити от референтната сума.

[29] Разходите за който са покрити от референтната сума.

[30] Трябва да се направи позоваване на специфичната законодателна финансова обосновка за съответната/ите/ изпълнителна/и/ агенция/и/.

[31] Посочете вида на комитета и групата, към която принадлежи.